ຜົນ​ການ​​ເລືອກ​ຕັ້ງ ​ປະທາ. ບຣາຊິ​ລ
ທ່ານນາງ Dilma Rousseff ​ທີ່​ພະຍາຍາມ ຈະເປັນຜູ້​ນໍາ​ຍິງຄົນ​ທໍາ​ອິດ ຂອງ​ບຣາຊິ​ລ ໄດ້​ຄະ​ແນນ​ສຽງ 46.9% ແຕ່ບໍ່ພຽງພໍ ສໍາລັບສຽງສ່ວນຫລາຍ.
ປາກົດດວ່າ ຜູ້ລົງສະມັກເລືອກຕັ້ງຂອງພັກກຳມະກອນ ຊຶ່ງເປັນພັກຂອງລັດຖະບານບຣາຊິລນັ້ນໄດ້ຄະແນນນໍາໜ້າ ຢ່າງຫລວງຫລາຍ ໃນການເລືອກຕັ້ງປະທານາທິບໍດີຮອບ ທຳອິດໃນວັນອາທິດວານນີ້ ແຕ່ກໍບໍ່ພຽງພໍສໍາລັບສຽງສ່ວນ ຫລາຍເຮັດໃຫ້ຈໍາເປັນຕ້ອງມີການປ່ອນບັດຮອບສອງ ຫລືຮອບຕັດສິນຊີ້ຂາດກັນ ເກືອບວ່າ 98% ຂອງຄະແນນສຽງແມ່ນໄດ້ນັບໄປແລ້ວ ເຈົ້າໜ້າທີ່ເລືອກຕັ້ງແຫ່ງຊາດກ່າວວ່າ ທ່ານນາງ Dilma Rousseff ທີ່ພະຍາຍາມເປັນຜູ້ນໍາແມ່ຍິງຄົນທຳອິດຂອງ ບຣາຊິລ ໄດ້ຄະແນນສຽງ 46 9% ປຽບທຽບກັບຜູ້ແຂ່ງ ຂັນ ຄືທ່ານ Jose Serra ຈາກພັກສັງຄົມປະຊາທິປະ ໄຕ ທີ່ໄດ້ຄະແນນສຽງ ພຽງແຕ່ 32 6% ເທົ່ານັ້ນ ສ່ວນທ່ານນາງ Marina Silva ຈາກພັກສີຂຽວ ຊຶ່ງເປັນອະດີດລັດຖະມົນຕີ ສະພາບແວດລ້ອມນັ້ນ ກໍໄດ້ຄະແນນສຽງຫລາຍຢ່າງໜ້າແປກໃຈ ຄືຫລາຍເຖິງ 19 3% ນັກວິເຄາະການເມືອງ ກ່າວວ່າ ທ່ານນາງ Silva ຜູ້ຊຶ່ງມີເຊື້ອສາຍຊາວ Amazon ທີ່ແທ້ ຈິງ ແລະບໍ່ສາມາດອ່ານອອກຂຽນໄດ້ຈົນກວ່າອາຍຸ 16 ນັ້ນ ອາດສາມາດເປັນຜູ້ຕັດສິນໄດ້ ວ່າ Brazil ຈະມີປະທານາທິບໍດີແມ່ຍິງຄົນທໍາອິດຫລືບໍ່? ທັງນີ້ທັງນັ້ນ ກໍແລ້ວແຕ່ວ່າ ພັກ ຂອງທ່ານນາງຈະໃຫ້ການສະໜັບສະໜູນແກ່ພັກໃດ ໃນການເລືອກຕັ້ງຮອບສອງ ໃນວັນທີ່ 31 ຕຸລານີ້